2003L0079 — FI — 10.05.2004 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:

▼B

KOMISSION DIREKTIIVI 2003/79/EY,

annettu 13 päivänä elokuuta 2003,

neuvoston direktiivin 91/414/ETY muuttamisesta Coniothyrium minitansin sisällyttämiseksi siihen tehoaineena

(ETA:n kannalta merkityksellinen teksti)

EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY ( 1 ), sellaisena kuin se on viimeksi muutettuna komission direktiivillä 2003/70/EY ( 2 ), ja erityisesti sen 6 artiklan 1 kohdan, sekä katsoo seuraavaa: (1) Direktiivin 91/414/ETY 6 artiklan 2 kohdan mukaisesti Saksan viranomaiset vastaanottivat 10 päivänä syyskuuta 1997 Prophyta GmbH:lta (jäljempänä ”hakija”) hakemuksen Coniothyrium minitans -nimisen tehoaineen sisällyttämisestä direktiivin liitteeseen I. Komission päätöksessä 98/676/EY ( 3 ), sellaisena kuin se on muutettuna päätöksellä 2002/748/EY ( 4 ), vahvistettiin, että asiakirja-aineisto oli täydellinen, toisin sanoen sen voitiin periaatteessa katsoa täyttävän direktiivin 91/414/ETY liitteissä II ja III säädetyt tietovaatimukset. (2) Tämän tehoaineen vaikutukset ihmisten terveyteen ja ympäristöön on arvioitu direktiivin 91/414/ETY 6 artiklan 2 ja 4 kohdan säännösten mukaisesti hakijan ehdottamien käyttötarkoitusten osalta. Esittelevä jäsenvaltio toimitti komissiolle 13 päivänä maaliskuuta 2000 tehoainetta koskevan arviointikertomuksen luonnoksen. (3) Jäsenvaltiot ja komissio tarkastelivat arvioluonnosta elintarvikeketjua ja eläinten terveyttä käsittelevässä pysyvässä komiteassa. Tarkastelu saatettiin päätökseen 4 päivänä heinäkuuta 2003 Coniothyrium minitansia koskevalla komission tarkastelukertomuksella. (4) Tarkastelussa ei paljastunut avoimia kysymyksiä tai huolenaiheita, jotka olisivat edellyttäneet Euroopan elintarviketurvallisuusviranomaisen kuulemista. (5) Eri tutkimuksista on käynyt ilmi, että Coniothyrium minitansia sisältävien kasvinsuojeluaineiden voidaan yleisesti olettaa täyttävän direktiivin 91/414/ETY 5 artiklan 1 kohdan a ja b alakohdassa säädetyt edellytykset direktiivin 5 artiklan 3 kohdassa tarkoitetulla tavalla erityisesti tutkittujen ja komission tarkastelukertomuksessa lueteltujen käyttötarkoitusten osalta. Näin ollen on aiheellista sisällyttää tämä tehoaine liitteeseen I sen varmistamiseksi, että kyseistä tehoainetta sisältäviä kasvinsuojeluaineita koskevien lupien myöntäminen voidaan järjestää kaikissa jäsenvaltioissa mainitussa direktiivissä säädetyllä tavalla. (6) Vaikka mikro-organismeille ei ole vielä vahvistettu yhtenäisiä periaatteita, jäsenvaltioiden olisi lupia myöntäessään sovellettava direktiivin 4 artiklan yleisiä säännöksiä. On aiheellista säätää, että jäsenvaltioiden on pidettävä lopullinen tarkastelukertomus direktiivin 91/414/ETY 14 artiklassa tarkoitettuja luottamuksellisia tietoja lukuun ottamatta asianomaisten osapuolten saatavilla tai saatettava se heidän käyttöönsä. (7) Kohtuullinen määräaika on tarpeen sisällyttämisen jälkeen, jotta jäsenvaltiot voivat panna direktiivin 91/414/ETY säännökset täytäntöön Coniothyrium minitansia sisältävien kasvinsuojeluaineiden osalta ja erityisesti muuttaa voimassa olevia väliaikaisia lupia ja vaihtaa nämä luvat viimeistään tämän määräajan päättyessä täysimääräisiksi luviksi, muuttaa niitä tai poistaa ne direktiivin 91/414/ETY säännösten mukaisesti. (8) Direktiivi 91/414/ETY olisi tämän vuoksi muutettava vastaavasti. (9) Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, sekä katsoo seuraavaa: ON ANTANUT TÄMÄN DIREKTIIVIN:

1 artikla

Muutetaan direktiivin 91/414/ETY liite I tämän direktiivin liitteen mukaisesti.

2 artikla

Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan ja julkaistava ne viimeistään 30 päivänä kesäkuuta 2004. Niiden on ilmoitettava tästä viipymättä komissiolle.

Jäsenvaltioiden on sovellettava näitä säädöksiä 1 päivästä heinäkuuta 2004.

Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.

3 artikla

1. Jäsenvaltioiden on tarkasteltava kaikkien Coniothyrium minitansia sisältävien kasvinsuojeluaineiden lupia varmistuakseen siitä, että direktiivin 91/414/ETY liitteessä I vahvistettuja tätä tehoainetta koskevia edellytyksiä noudatetaan. Niiden on tarvittaessa muutettava tai peruutettava luvat direktiivin 91/414/ETY mukaisesti viimeistään 30 päivänä kesäkuuta 2004.

▼M1

2. Jäsenvaltioiden on arvioitava tuote uudelleen direktiiviin 91/414/ETY liitteessä VI annettujen yhdenmukaisten periaatteiden mukaisesti kyseisen direktiivin liitteessä III vahvistetut vaatimukset täyttävän asiakirja-aineiston perusteella kaikkien sellaisten sallittujen kasvinsuojeluaineiden osalta, jotka sisältävät Coniothyrium minitansia joko ainoana tehoaineenaan tai yhtenä monista tehoaineistaan, jotka kaikki oli 31 päivään joulukuuta 2003 mennessä lueteltu direktiivin 91/414/ETY liitteessä I. Jäsenvaltioiden on kyseisen arvion perusteella määriteltävä, täyttääkö tuote direktiivin 91/414/ETY 4 artiklan 1 kohdan b, c, d ja e alakohdassa vahvistetut edellytykset.

Kyseisen määrityksen jälkeen jäsenvaltioiden on

a) sellaisten tuotteiden osalta, jotka sisältävät Coniothyrium minitansia ainoana tehoaineenaan, tarvittaessa muutettava tai peruutettava lupa viimeistään 30 päivänä kesäkuuta 2005; tai

b) sellaisten tuotteiden osalta, jotka sisältävät Coniothyrium minitansia yhtenä monista tehoaineistaan, tarvittaessa muutettava tai peruutettava lupa viimeistään 30 päivänä kesäkuuta 2005 tai tällaiselle muuttamiselle tai peruuttamiselle sellaisessa direktiivissä tai sellaisissa direktiiveissä vahvistettuun päivämäärään mennessä, joilla lisätään kyseinen aine tai kyseiset aineet direktiivin 91/414/ETY liitteeseen I, sen mukaan kumpi päivämäärä on myöhäisempi.

▼B

4 artikla

Tämä direktiivi tulee voimaan 1 päivänä tammikuuta 2004.

5 artikla

Tämä direktiivi on osoitettu kaikille jäsenvaltioille.

LIITE

Lisätään liitteessä I olevan taulukon loppuun rivi seuraavasti:







”Nro Nimi, tunnistenumero IUPAC-nimi Puhtaus (1) Voimaantulo Sisällyttämisen päättymispäivä Erityissäännökset 71 Coniothyrium minitans Kanta CON/M/91-08 (DSM 9660) CIPAC-numero: 614 Ei sovelleta. Lisätietoja puhtaudesta ja tuotannon valvonnasta annetaan tarkastelukertomuksessa. 1.1.2004 31.12.2013 Lupa voidaan myöntää ainoastaan sienitautien torjunta-aineena käyttöä varten. Lupia myönnettäessä on otettava huomioon elintarvikeketjua ja eläinten terveyttä käsittelevässä pysyvässä komiteassa 4 päivänä heinäkuuta 2003 valmiiksi saadun Coniothyrium minitansia koskevan tarkastelukertomuksen päätelmät ja erityisesti sen lisäykset I ja II. Tässä yleisarviossa — jäsenvaltioiden on kiinnitettävä erityistä huomiota käyttäjäturvallisuuteen ja varmistettava, että lupaedellytyksiin sisältyy asianmukaisia suojatoimenpiteitä. (1) ”Lisätietoja tehoaineiden tunnistuksesta ja määritelmästä annetaan tarkastelukertomuksessa.”

( 1 ) EYVL L 230, 19.8.1991, s. 1.

( 2 ) EUVL L 184, 23.7.2003, s. 9.

( 3 ) EYVL L 317, 26.11.1998, s. 47.

( 4 ) EYVL L 243, 11.9.2002, s. 19.